ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για την απέλαση μεταναστών που διαβιούν παρανόμως στην Ευρώπη

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

Α. συγκλονισμένη από τη βίαιη εκδίωξη οικογενειών «χωρίς χαρτιά» από την εκκλησία του Αγίου Βερνάρδου στο Παρίσι,

Β. έχοντας υπόψη τα επεισόδια στη Μελίγια που σχετίζονται με την απέλαση αφρικανών μεταναστών από τις 22 έως τις 24 Ιουνίου 1996,

Γ. ανησυχώντας έντονα για τον επιταχυνόμενο ρυθμό απελάσεων προσφύγων και μεταναστών «χωρίς έγγραφα» από ορισμένα κράτη μέλη της Ευρωπαϊκής Ένωσης,

Δ. ανησυχώντας για την εφαρμογή ή προετοιμασία νόμων με τους οποίους εισάγονται νέοι περιορισμοί στη μετανάστευση και διαμονή αλλοδαπών, ιδίως όσον αφορά την οικογενειακή ομάδα, το δικαίωμα ασύλου και την ελευθερία διακίνησης,

Ε. έχοντας υπόψη ότι οι νόμοι που εφαρμόζονται από ορισμένα κράτη μέλη συμβάλλουν στο να τίθενται οι μετανάστες σε θέση διαρκούς νομικής αβεβαιότητας, παρά τη μακρόχρονη παραμονή τους στη χώρα,

ΣΤ. υποστηρίζοντας τις ενέργειες που αναλήφθηκαν, ιδίως στη Γαλλία, για τη νομιμοποίηση της κατάστασης μεταναστών «χωρίς έγγραφα», που εγκαταστάθηκαν εκεί για θεμιτούς λόγους,

Ζ. έχοντας υπόψη τις διαδικασίες που κινήθηκαν, ιδίως στην Ισπανία και την Πορτογαλία, για τη νομιμοποίηση της θέσης των μεταναστών «χωρίς έγγραφα»,

Η. έχοντας υπόψη ότι η Ευρωπαϊκή Ένωση είναι υπεύθυνη για το έργο της ανάπτυξης ενός νομικού και δημοκρατικού συστήματος, περιλαμβανομένης της προστασίας των μειονοτήτων, στις σχέσεις της με συνδεδεμένες και τρίτες χώρες, και της συμβολής για τη δημιουργία ευνοϊκών συνθηκών ως βάσεως για το έργο αυτό,

1. καταδικάζει τη βία που χρησιμοποιήθηκε από τη γαλλική κυβέρνηση κατά των οικογενειών «χωρίς έγγραφα» που είχαν καταλάβει την εκκλησία του Αγίου Βερνάρδου 7

2. αποδοκιμάζει τις διαδικασίες απέλασης μεταναστών «χωρίς έγγραφα», κατά τις οποίες πραγματοποιούνται παρανομίες οι οποίες συνιστούν ενδεχομένως παραβίαση των δικαιωμάτων του ανθρώπου, όπως η πρακτική της παράνομης σύλληψης, το γεγονός ότι ουδέποτε λαμβάνεται υπόψη το θέμα του «πολιτικού ασύλου», και ο αναμφισβήτητος συσκοτισμός και σκοταδισμός με τους οποίους αναλαμβάνεται τέτοια δράση, όπως στην περίπτωση της «επιχείρησης Μελίγια» 7

3. επανεπιβεβαιώνει το γεγονός ότι το δικαίωμα των μεταναστών για τη συνένωση και από κοινού διαβίωση των οικογενειών αποτελεί αναφαίρετο δικαίωμα 7

4. καλεί τις κυβερνήσεις των κρατών μελών να αναγνωρίσουν πλήρως το δικαίωμα συνένωσης των οικογενειών και να νομιμοποιήσουν την κατάσταση των μεταναστών «χωρίς έγγραφα» οι οποίοι έχουν εγκατασταθεί στην Ευρωπαϊκή Ένωση για θεμιτούς λόγους, με το δέοντα σεβασμό για τα κριτήρια που ισχύουν όσον αφορά τα ανθρώπινα δικαιώματα, τους εργασιακούς νόμους και τις διεθνείς συμφωνίες 7

5. ζητεί να ληφθούν μέτρα για την επιτάχυνση της διεκπεραίωσης των εγγράφων και την παροχή πληροφοριών σε οργανώσεις μεταναστών, ούτως ώστε να εξευρίσκονται λύσεις στα πλαίσια της νομιμότητας 7

6. καταδικάζει πολιτικές που τείνουν να εντείνουν τη δυσπιστία έναντι των αλλοδαπών και να ενισχύσουν την αξιοπιστία ατόμων που παροτρύνουν άλλους σε μία δημαγωγική πολιτική αποκλεισμού και ξενοφοβίας 7

7. ζητεί οι μετανάστες αυτοί να επιστρέφονται στις χώρες καταγωγής τους εκτός εάν εκδηλώσουν διαφορετική επιθυμία 7

8. απικρίνει έντονα την αυταρχική και περιοριστική φύση διαφόρων συστάσεων, δηλώσεων και ψηφισμάτων του Συμβουλίου, είτε εγκεκριμμένων είτε εν προετοιμασία, ιδίως όσον αφορά το δικαίωμα ασύλου, τη συνένωση οικογενειών και την έννοια του πρόσφυγα 7

9. ανησυχεί για το γεγονός ότι, κατά το Ευρωπαϊκό Συμβούλιο της Φλωρεντίας, οι πολιτικές για το άσυλο και τη μετανάστευση εξετάσθηκαν αποκλειστικά από την άποψη των «απαιτήσεων ασφάλειας» των πολιτών της Ευρωπαϊκής Ένωσης, στο ίδιο πλαίσιο με την καταπολέμηση της τρομοκρατίας και του λαθρεμπορίου ναρκωτικών 7 αντιτίθεται σ` αυτόν τον επικίνδυνο συσχετισμό ιδεών και ζητεί να βελτιωθούν οι πολιτικές για τη μετανάστευση και το άσυλο, στα πλαίσια σεβασμού των δικαιωμάτων των μεταναστών και των οικογενειών τους 7

10. υποστηρίζει τη διεύρυνση της έννοιας του πρόσφυγα που δικαιούται ασύλου βάσει της Σύμβασης της Γενεύης του 1951, ώστε να καλύψει κάθε άτομο το οποίο διώκεται στη χώρα του, ακόμη και εάν η δίωξη δεν προέρχεται από κυβερνητικές αρχές 7

11. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ και στην Επιτροπή.